लता मंगेशकर के गाने से महिला ने दी टॉप सिंगर्स को टक्कर, Video पहुंचा 20 लाख के पार  
लता मंगेशकर के गाने से महिला ने मचाई धूम
महिला ने गाया 'एक प्यार का नगमा है'
वीडियो सोशल मीडिया पर हुआ वायरल
1972 में आया लता मंगेशकर (Lata Mangeshkar) का गाना 'एक प्यार का नगमा है' आज भी लोगों के जेहन में मौजूद है. इस गाने के जरिए सुरों की रानी लता मंगेशकर (Lata Mangeshkar) ने लोगों का खूब दिल जीता था. लेकिन हाल ही में इस गाने का एक और वीडियो सोशल मीडिया पर खूब वायरल हो रहा है. लेकिन इस बार यह चमत्कार लता मंगेशकर (Lata Mangeshkar) की वजह से नहीं, बल्कि पश्चिम बंगाल की एक महिला के वजह से हुआ है. दरअसल, पश्चिम बंगाल के रानाघाट स्टेशन के पास मौजूद एक महिला ने इस गाने को इतनी बखूबी से गाया कि इनके वीडियो ने कुछ ही देर में लाखों लोगों का ध्यान खींच लिया. 


पश्चिम बंगाल की महिला का यह वीडियो फेसबुक के पेज बारपेटा टाउन द प्लेस ऑफ पीस से शेयर हुआ था. इस पेज के मालिक कृष्ण दास जुबू ने एनडीटीवी से बात करते हुए बताया कि वीडियो को पश्चिम बंगाल के रानाघाट रेलवे स्टेशन पर शूट किया गया था. इस वीडियो को रानाघाट निवादी तपना दा ने बनाकर ही उनके पास भेजा था. 
बता दें कि फेसबुक पर छाए इस महिला के वीडियो की लोग खूब तारीफ कर रहे हैं. वीडियो पर कमेंट करते हुए एक फेसबुक यूजर ने लिखा, "इन्होंने मेरी आंखों में आंसू ला दिये हैं. वह कितनी खूबसूरती के साथ गाना गा रही हैं." इसके साथ ही बंगाल के इस वीडियो पर अब तक 21 लाख से भी ज्यादा व्यूज और 4 हजार से भी ज्यादा कमेंट आ चुके हैं.